b'\n_START_ARTICLE_\nAndrej Horvat\n_START_SECTION_\n\xc5\xbdivljenjepis\n_START_PARAGRAPH_\nMed 5. januarjem 2006 in februarjem 2007 je bil dr\xc5\xbeavni sekretar Republike Slovenije v Slu\xc5\xbebi Vlade RS za usklajevanje in spremljanje izvajanja strategije razvoja Slovenije._NEWLINE_Od oktobra 2009 je bil dr\xc5\xbeavni sekretar v Kabinetu predsednika Vlade RS, pristojen za obmo\xc4\x8dja z razvojnimi izzivi._NEWLINE_17. oktobra 2011 je Horvat ponudil svoj odstop zaradi nepravilnosti pri svojem delu. Dva dni kasneje (19. oktobra) so kriminalisti pregledali njegov urad kot tudi prostore vlade, pri \xc4\x8demer so iskali predvsem dokumente glede izvajanja zakona o razvojni podpori Pomurski regiji v obdobju 2010-2015. Borut Pahor je 20. oktobra sprejel njegov odstop.'